รัฐบาลไทย-ข่าวทำเนียบรัฐบาล-นายกฯ ตรวจเยี่ยมและติดตามสถานการณ์น้ำ ณ บึงตะเคร็ง อ.บางระกำ จ.พิษณุโลก พูดคุยปัญหา ข้อจำกัด วิธีการพัฒนาพื้นที่ต้นแบบ พร้อมให้กำลังใจและมอบถุงยังชีพให้ผู้ประสบอุทกภัยในพื้นที่
วันเสาร์ที่ 14 ตุลาคม 2566
14/10/2566
นายกฯ ตรวจเยี่ยมและติดตามสถานการณ์น้ํา ณ บึงตะเคร็ง อ.บางระกํา จ.พิษณุโลก พูดคุยปัญหา ข้อจํากัด วิธีการพัฒนาพื้นที่ต้นแบบ พร้อมให้กําลังใจและมอบถุงยังชีพให้ผู้ประสบอุทกภัยในพื้นที่
นายกฯ ตรวจเยี่ยมและติดตามสถานการณ์น้ํา ณ บึงตะเคร็ง อ.บางระกํา จ.พิษณุโลก พูดคุยปัญหา ข้อจํากัด วิธีการพัฒนาพื้นที่ต้นแบบ พร้อมให้กําลังใจและมอบถุงยังชีพให้ผู้ประสบอุทกภัยในพื้นที่
วันนี้ (14 ต.ค. 66) เวลา 12.00 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ เดินทางมาตรวจเยี่ยมและติดตามสถานการณ์น้ํา ณ บึงตะเคร็ง อ.บางระกํา จ.พิษณุโลก พร้อมพูดคุยปัญหา ข้อจํากัด และวิธีการพัฒนาพื้นที่ต้นแบบ ร่วมกับหน่วยงานที่เกี่ยวข้องและประชาชนในพื้นที่ โดยมีนายภูสิต สมจิตต์ ผู้ว่าราชการจังหวัดพิษณุโลก หัวหน้าส่วนราชการในพื้นที่และหน่วยงานที่เกี่ยวข้องเข้าร่วมด้วย นายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีรับทราบรายงานภาพรวมการบริหารจัดการแม่น้ําน่าน-แม่น้ํายม และการบริหารจัดการน้ํา จ.พิษณุโลก รวมทั้งการบริหารจัดการน้ําบึงตะเคร็งทั้งระบบ จากนายชํานาญ ชูเที่ยง ผู้อํานวยการโครงการชลประทานพิษณุโลก ซึ่งบึงตะเคร็งเป็นแหล่งน้ําจืดขนาดใหญ่ พื้นที่ 1,340 ไร่ มีศักยภาพในการเก็บกักน้ําไว้ใช้ประมาณ 13.54 ล้านลูกบาศก์เมตร และเป็นหนึ่งในพื้นที่แก้มลิงโครงการบางระกําโมเดล จุดเริ่มต้นจากอุทกภัยปี 2554 ซึ่งนางสาวยิ่งลักษณ์ ชินวัตร นายกรัฐมนตรีขณะนั้น ลงพื้นที่ตรวจเยี่ยมพื้นที่ประสบอุทกภัย ที่ อ.บางระกํา จ.พิษณุโลก โดยให้ความสําคัญในการแก้ไขปัญหาอุทกภัยในการช่วยเหลือผู้ประสบภัย โดยรูปแบบโมเดล มีการแบ่งงานเป็น 4 กลุ่ม เป็น 2P2R โดยในด้าน Prevention การป้องกันอย่างยั่งยืน ได้อนุมัติให้กรมชลประทานดําเนินการพัฒนาบึงขนาดใหญ่ในพื้นที่แม่น้ํายมฝั่งขวาของ อ.บางระกํา จ.พิษณุโลก โดยการพัฒนาแก้มลิง บึงตะเครง-บึงขี้แร้ง-บึงระมาณ สามารถเก็บกักน้ําได้รวม 30.74 ล้านลูกบาศก์เมตร และดําเนินการแล้วเสร็จในปี 2558 ปัจจุบันกักเก็บน้ําได้รวม 17.76 ล้าน ลบ.ม./56%
หลังจากนั้นได้มีการต่อยอดและพัฒนารูปแบบของโครงการบางระกําโมเดล โดยนําข้อเสนอของเกษตรกรในพื้นที่ ในการปรับตัวการเพาะปลูกข้าวนาปีและวิถีชีวิตของเกษตรกรในพื้นที่ลุ่มต่ํา โดยวางแผนการเพาะปลูกข้าวฤดูนาปีในพื้นที่ลุ่มต่ําเขตชลประทาน (พื้นที่ฝั่งซ้ายแม่น้ํายม) พื้นที่ประมาณ 265,000 ไร่ คลอบคลุมพื้นที่ 2 จังหวัด 5 อําเภอ 21 ตําบล 97 หมูบ้าน โดยใช้ปริมาณน้ําต้นทุนจากเขื่อนสิริกิติ์ ให้เกษตรกรทําการพาะปลูกเร็วขึ้น จากเดิมที่เริ่มในเดือนพฤษภาคม มาเพาะปลูกเร็วขึ้นในเดือนเมษายน เพื่อให้เกษตรกรสามารถเก็บเกี่ยวผลผลิต ได้ภายในสิ้นเดือนกรกฎาคมก่อนฤดูน้ําหลาก และหลังเก็บเกี่ยวผลผลิตแล้ว เกษตรกรจะไม่ทําการเพาะปลูกต่อเนื่อง เพื่อใช้เป็นพื้นที่แก้มลิงธรรมชาติชั่วคราว เพื่อรองรับน้ําในฤดูน้ําหลาก สามารถหน่วงน้ําได้สูงสุดประประมาณ 400 ล้านลูกบาศก์เมตร ปัจจุบันรับน้ําเข้าทุ่งแล้ว พื้นที่ 172,543 ไร่ ปริมาณน้ํา 330 ล้าน ลบ.ม. คิดเป็น 82%โดยกรมชลประทานดําเนินโครงการบางระกําโมเดล ตั้งแต่ปี 2560 ต่อเนื่องปีนี้ 2566 เป็นปีที่ 7
ทั้งนี้ จังหวัดขอรับการสนับสนุนโครงสร้างพื้นฐาน (1) โครงการพัฒนาแหล่งน้ําเพื่อเพิ่มศักยภาพการกักเก็บน้ํา พื้นที่ฝั่งขวา (นอกเขต ชป.) อ.บางระกํา จ.พิษณุโลก และ (2) โครงการเพิ่มศักยภาพการหน่วงน้ําในพื้นที่โครงการบางระกําโมเดล พื้นที่ฝั่งซ้าย (ในเขต ชป.) สําหรับข้อเสนอแนะและความต้องการของเกษตรกร เช่น ต้องการให้ส่วนราชการที่เกี่ยวข้องเร่งซ่อมแซม ถนน และทางสัญจร ของหมู่บ้านที่ได้รับความเสียหายให้สามารถใช้งานได้ภายหลังสิ้นสุดการหน่วงน้ํา ต้องการให้ปรับปรุงยกระดับถนนเพื่อไม่ให้เกิดน้ําท่วมถนนเพื่อให้สามารถใช้สัญจรได้ในช่วงเกิดอุทกภัย รวมทั้งปรับปรุงท่อลอดถนน อาคารชลประทาน สิ่งกีดขวางทางน้ํา ต้องการให้ส่วนราชการช่วยเหลือเรื่องค่าใช้จ่ายครัวเรือน หรือการส่งเสริมอาชีพในช่วงระยะเวลาที่หน่วงน้ํา เนื่องจากไม่สามารถประกอบอาชีพเสริมได้ ขาดรายได้ เป็นต้น
นายกรัฐมนตรีกล่าวแสดงความดีใจที่ได้มาพบกับประชาชนชาว อ.บางระกํา จ.พิษณุโลก และได้รับทราบถึงการบริหารจัดการน้ําของบึงตะเคร็ง ซึ่งเป็นหนึ่งในแก้มลิงโครงการบางระกําโมเดล ซึ่งได้ยินถึงการดําเนินงานของบางระกําโมเดลมานานแล้ว ในการลดผลกระทบจากอุกภัยให้กับประชาชนในพื้นที่และประเทศไทยได้อย่างมาก ทั้งนี้ เข้าใจถึงความยากลําบากของประชาชนที่ประสบปัญหาอุทกภัยเป็นอย่างดี รวมถึงการต้องพัฒนาพื้นที่บึงตะเคร็งให้ดี และมีศักยภาพในการสร้างอาชีพเสริมให้กับประชาชนในพื้นที่ดีขึ้น ทั้งการจัดกิจกรรมต่าง ๆ เพื่อกระตุ้นการท่องเที่ยวในพื้นที่ เช่น กิจกรรมแข่งเจ็ตสกี ส่วนกรณีที่มีปัญหาเรื่องเงินชดเชยนั้น รัฐบาลและนายกรัฐมนตรีจะพยายามดูแลเรื่องนี้ให้ดีที่สุด
พร้อมกันนี้นายกรัฐมนตรีและคณะ ได้มอบถุงยังชีพให้กับประชาชนที่ประสบอุทกภัยในพื้นที่ ต.ท่างาม ต.ชุมแสงสงคราม ต.คุยม่วง ต.วังอิทก และต.บางระกําเมืองใหม่ โดยมีประชาชนที่ประสบอุทกภัยเดินทางมารับถุงยังชีพครั้งนี้ จํานวน 700 ครัวเรือน รวมทั้งนายกรัฐมนตรีได้มอบหญ้าอาหารสัตว์พระราชทานจากพระบาทสมเด็จพระเจ้าอยู่หัว ถวายงานโดยกรมปศุสัตว์ กระทรวงเกษตรและสหกรณ์ ให้กับประชาชนเพื่อเป็นอาหารสําหรับสัตว์เลี้ยงด้วย
จากนั้น นายกรัฐมนตรีและคณะเดินทางต่อไปยังชุมชนบ้านปากคลอง ต.บางระกํา อ.บางระกํา จ.พิษณุโลก เพื่อติดตามสถานการณ์น้ําในพื้นที่ พร้อมลงเรือเยี่ยมเยียนให้กําลังใจประชาชนที่ประสบอุทกภัยและมอบถุงยังชีพเพื่อบรรเทาความเดือดร้อนให้กับผู้ประสบอุทกภัยอีกด้วย โดยพื้นที่ดังกล่าวมีประชาชนได้รับความเดือดร้อน 68 ครัวเรือน จากทั้งหมด 98 ครัวเรือนตั้งแต่ช่วงประมาณต้นเดือนตุลาคม 2566 โดยระดับน้ําเพิ่มขึ้นทุกวันซึ่งเป็นพื้นที่รับน้ําจากจังหวัดสุโขทัยที่ผ่านมาต้องรับผลกระทบอยู่กับน้ําประมาณ 1 เดือน